Васіль Канстанцінавіч Луцкін

Васі́ль Канстанці́навіч Луцкін (, в. Пустынкі  Магілёўскай губерні (цяпер Мсціслаўскага раёна Магілёўскай вобласці) — , ) — савецкі і беларускі дзяржаўны і партыйны дзеяч, старшыня Брэсцкага (1959—1964) і Магілёўскага (1964—1974) аблвыканкамаў.

 Біяграфія 
Член УКП(б) з 1940 г.

Скончыў Мсціслаўскі педагагічны тэхнікум (1934).

Працоўную дзейнасць пачаў настаўнікам у Мсціслаўскім раёне. Вучыўся на курсах у Ваенна-палітычнай акадэміі імя У. І. Леніна, затым служыў у Лепельскім артылерыйска-мінамётным вучылішчы. Удзельнік Вялікай Айчыннай вайны. У ліпені 1944 года на рацэ Шчара быў цяжка паранены, стаў інвалідам 2-й групы, дэмабілізаваны.

З верасня 1944 года працаваў дырэктарам Мсціслаўскай школы № 1, загадчыкам аддзела прапаганды і агітацыі Магілёўскага абкама КП(б)Б.

 1947—1949 гг. — сакратар Брэсцкага абласнога камітэта КП(б) Беларусі,
 1958—1959 гг. — другі сакратар Брэсцкага абласнога камітэта КП(б) Беларусі,
 1959—1963 гг. — старшыня выканаўчага камітэта Брэсцкага абласнога Савета,
 1963—1964 гг. — старшыня выканаўчага камітэта Брэсцкага сельскага абласнога Савета,
 1964—1974 гг. — старшыня выканаўчага камітэта Магілёўскага абласнога Савета.

З 1974 года персанальны пенсіянер, жыў у Магілёве.

Член ЦК КПБ (1960—1976), Дэпутат Вярхоўнага Савета БССР (1955—1975), член Прэзідыума Вярхоўнага Савета БССР 5-га, 7-га і 8-га скліканняў.

 Узнагароды 
 Ордэн Леніна
 Ордэн Кастрычніцкай Рэвалюцыі
 Тры ордэна Працоўнага Чырвонага Сцяга
 Ордэн «Знак Пашаны»
 Ордэн Чырвонай Зоркі
 Ордэн Чырвонага Сцяга
 Ордэн Айчыннай вайны II ступені
 Медаль «За перамогу над Германіяй у Вялікай Айчыннай вайне 1941—1945 гг.»
 Медаль «За працоўную доблесць»

 Спасылкі 
 5 красавіка 2019 г. — 105 гадоў з дня нараджэння Васіля Канстанцінавіча Луцкіна (1914—1981), дзяржаўнага і партыйнага дзеяча, удзельніка Вялікай Айчыннай вайны

Катэгорыя:Удзельнікі Вялікай Айчыннай вайны
Катэгорыя:Дэпутаты Вярхоўнага Савета БССР 4-га склікання
Катэгорыя:Дэпутаты Вярхоўнага Савета БССР 5-га склікання
Катэгорыя:Дэпутаты Вярхоўнага Савета БССР 6-га склікання
Катэгорыя:Дэпутаты Вярхоўнага Савета БССР 7-га склікання
Катэгорыя:Дэпутаты Вярхоўнага Савета БССР 8-га склікання
Катэгорыя:Члены ЦК КПБ
Катэгорыя:Другія сакратары Брэсцкага абкама КП Беларусі
Катэгорыя:Нарадзіліся ў Мсціслаўскім раёне